1988թ դեկտեմբերի 7-ի կործանարար երկրաշարժը, ավերեց հանրապետության տարածքի 40%-ը, հողին հավասարեցրեց հանրապետության բնակարանային ֆոնդի 17%-ը, շուրջ 400 հազար մարդ դարձավ անօթևան: 9 բալանոց ավերիչ երկրաշարժի հետևանքով մի ակնթարթում կործանվեցին Սպիտակի, Լենինականի, Կիրովականի հարյուրավոր հիմնարկներ, ձեռնարկություններ, հաստատություններ, բնակելի շենքեր, հազարավոր մարդիկ հայտնվեցին փլատակների տակ: Այդ պայմաններում ՀԱՄԽ-ը անմիջապես ձեռնամուխ եղավ աղետի գոտուց բնակչությանը տարհանելուն: